Simon Pytlick
Simon Pytlick er en dansk håndboldspiller, der spiller for GOG og for det danske landshold. I august 2023 skifter han til den tyske klub Flensburg-Handewitt. Simon Pytlick har spillet 22 landskampe og scoret 89 mål for Danmark (pr. 29. april 2023). Med landsholdet har han vundet guld ved VM i 2023. Simon Pytlick er søn af håndboldtræneren Jan Pytlick og den tidligere landsholdsspiller Berit Bogetoft Pytlick (f. 1968).
Simon Pytlick begyndte at spille håndbold i GOG og fik i 2019 debut på klubbens førstehold i Herrehåndboldligaen. I 2021 blev den målfarlige playmaker kåret til årets talent, og i både 2022 og 2023 vandt han det danske mesterskab med GOG.
Simon Pytlick har spillet på diverse ungdomslandshold og fik i november 2021 debut på A-landsholdet under Nikolaj Jacobsen. Han fik slutrundedebut ved VM i 2023 og var med sine i alt 51 mål en stærkt medvirkende årsag til, at Danmark vandt turneringen.
Simon Pytlick blev kåret til årets mandlige håndboldspiller for 2022.